b'\n_START_ARTICLE_\nSatakunnan ammattikorkeakoulun opiskelijakunta\n_START_SECTION_\nHistoria\n_START_PARAGRAPH_\nOpiskelijakunnan toiminta k\xc3\xa4ynnistyi 1. elokuuta 2005, jolloin aiemmin opiskelijakunnan teht\xc3\xa4vi\xc3\xa4 ammattikorkeakoulussa hoitaneen Satakunnan ammattikorkeakoulun opiskelijat SAMMAKKO ry:n toiminta siirrettiin opiskelijakunta SAMMAKKOlle. SAMMAKKO ry on alun perin perustettu jo 27.11.1996, jolloin opiskelijakunnankin toiminnan voidaan katsoa varsinaisesti saaneen alkunsa. Vuodesta 1992 SAMMAKKO ry:n perustamiseen asti ammattikorkeakoulussa toimi rekister\xc3\xb6im\xc3\xa4t\xc3\xb6n opiskelijaedustajisto, johon kuului kaksi opiskelijaa jokaisesta ammattikorkeakoulun silloisissa yksik\xc3\xb6iss\xc3\xa4 toimineista opiskelijayhdistyksist\xc3\xa4.\n_START_SECTION_\nJ\xc3\xa4senyys\n_START_PARAGRAPH_\nOpiskelijakunnan j\xc3\xa4senyys on vapaaehtoinen. J\xc3\xa4seneksi voivat liitty\xc3\xa4 kaikki Satakunnan ammattikorkeakoulussa tutkintoon opiskelevat opiskelijat, j\xc3\xa4seni\xc3\xa4 opiskelijakunnalla on kaikilla ammattikorkeakoulun toimintapaikkakunnilla eli Porissa, Raumalla, Kankaanp\xc3\xa4\xc3\xa4ss\xc3\xa4 ja Huittisissa. J\xc3\xa4seneksi liittyv\xc3\xa4 saa opiskelijakortin, joka oikeuttaa opiskelija-alennuksiin. Yhteens\xc3\xa4 opiskelijakunnalla on j\xc3\xa4seni\xc3\xa4 n. 3000.\n_START_SECTION_\nToimisto ja organisaatio\n_START_PARAGRAPH_\nOpiskelijakunnan toimistot sijaitsevat Porin kampuksella osoitteessa Satakunnankatu 23 sek\xc3\xa4 Rauman kampuksella osoitteessa Satamakatu 26. Porin toimistolla ty\xc3\xb6skentelee opiskelijakunnan p\xc3\xa4\xc3\xa4sihteeri ja tuutoroinnin sek\xc3\xa4 liikunnan asiantuntija. Raumalla puolestaan ty\xc3\xb6skentelee viestinn\xc3\xa4n ja edunvalvonnan asiantuntija._NEWLINE_Ylint\xc3\xa4 valtaa opiskelijakunnassa k\xc3\xa4ytt\xc3\xa4\xc3\xa4 j\xc3\xa4senten joka syksy vaaleilla valitsema edustajisto. Edustajisto nimitt\xc3\xa4\xc3\xa4 hallituksen, joka huolehtii k\xc3\xa4yt\xc3\xa4nn\xc3\xb6n toimintaan liittyvist\xc3\xa4 p\xc3\xa4\xc3\xa4t\xc3\xb6ksist\xc3\xa4 ja asioiden hoitamisesta yhdess\xc3\xa4 ty\xc3\xb6ntekij\xc3\xb6iden kanssa. _NEWLINE_Opiskelijakunta on Suomen opiskelijakuntien liitto SAMOK ry:n sek\xc3\xa4 Opiskelijoiden liikuntaliitto OLL:n j\xc3\xa4sen.\n_START_SECTION_\nLuettelo SAMMAKKOn edustajiston ja hallituksen puheenjohtajista vuosien varrelta\n_START_PARAGRAPH_\n1.1.2015 - 31.12.2015 Edustajiston puheenjohtaja Taavi Tingander // Hallituksen puheenjohtaja Jaakko Lehtonen_NEWLINE_1.1.2016 - 31.12.2016 Edustajiston puheenjohtaja Karam Al-Murani // Hallituksen puheenjohtaja Nuppu Strandberg _NEWLINE_1.1.2017 - 31.12.2017 Edustajiston puheenjohtaja Maiju Mikkonen // Hallituksen puheenjohtaja Marko Gr\xc3\xb6nlund_NEWLINE_1.1.2018 - 31.12.2018 Edustajiston puheenjohtaja Jaakko M\xc3\xa4kimattila // Hallituksen puheenjohtaja Tuomas Saarnilahti_NEWLINE_1.1.2019 - Edustajiston puheenjohtaja Kristiina Jussila // Hallituksen puheenjohtaja Juho Paavola'